O tânără de 30 de ani a fost numită Comandant de bază la Bucureşti Otopeni pentru rețeaua de transport a companiei aeriene Wizz Air. Andreea Lițescu, pilot de meserie, este prima femeie comandant de bază din România.

O tânără de 30 de ani a fost numită Comandant de bază la Bucureşti Otopeni pentru rețeaua de transport a companiei aeriene Wizz Air. Andreea Lițescu este prima femeie comandant de bază din România, potrivit unui comunicat al companiei aeriane low-cost.

"Începând cu această lună, Andreea Liţescu este Comandant de bază la Bucureşti Otopeni. Totodată, este pentru prima dată când o femeie pilot ocupă această funcţie în România", se arată într-un comunicat al Wizz Air citat de Mediafax.

Liţescu a absolvit Şcoala Superioară de Aviaţie Civilă şi a urmat cursurile Facultăţii de Inginerie Aerospaţială Bucureşti. Cariera sa aviatică a început cu operarea unei aeronave Boeing 737 pentru o altă companie aeriană, iar în aprilie 2011 s-a alăturat Wizz Air în calitate de Senior First Officer. În noiembrie 2013 a devenit comandant şi de atunci a lucrat la Bucureşti.

Wizz Air, care are peste 2.200 de angajaţi, operează o flotă de 61 de aeronave Airbus A320 de la 22 baze, pe 380 de rute care asigură legătura între 112 destinaţii din 38 de ţări. Toate zborurile sunt operate cu aeronave Airbus A320 cu 180 de locuri.

Etichete: Andreea Lițescu, comandant, Otopeni, wizz air